Carl Bernhard Rosenberg

Carl Bernhard Rosenberg (1874–1945) var en norsk kjøpmann, foreningsmann og lokalpolitiker. Rosenberg overtok i 1896 forretningen til Olaus Michelsen i Brugata 24 under navnet O. Michelsens Eftfl.. Forretningen var kjent som «Michelsen ved Brua». Rosenberg drev forretning her fram til omkring 1940, da området ble omregulert.Nekrolog i Stavanger Aftenblad, 7. august 1945

Rosenberg var som sin forgjenger aktiv i Oslo kjøpmannsforening og formann der fra 1914-1920. Fra 1921 fram til sin død var han formann i Norges kjøpmannsforbund. Han var medlem av styret i Ny Jord, Norges Varemesse og Norsk Arbeid. I tillegg var han styreformann i Kjøbmandsbanken, Norske Kjøbmænds Forsikringsselskap og Norske Merkantile Forsikringsselskap.Nekrolog i Aftenposten, 4. august 1945

Rosenberg var medlem av Oslo bystyre og formannskap 1914-1928. Ved Stortingsvalget i 1921 stilte han som kandidat for Høyre og Frisinnede Venstre.Historisk statistikk hos SSB

Rosenberg ble for sin innsats hedret med ridder av Dannebrogsordenen, ridder 1. kl. av Vasaordenen, Sveriges Köpmannaförbunds hederstecken i gull med diplom og Oslo Kjøbmannsforenings hedersmerke i gull.E. Hoffstad (red.):Merkantilt biografisk leksikon : hvem er hvem i næringslivet?, 1935

 Referanser 

Kategori:Riddere av Dannebrogordenen
Kategori:Vasaordenen
Kategori:Personer fra Øvre Eiker kommune